Pasiūlymas EUROPOS PARLAMENTO IR TARYBOS SPRENDIMAS kuriuo iš dalies keičiamos 2006 m. gegužės 17 d. Tarpinstitucinio susitarimo dėl biudžetinės drausmės ir patikimo finansų valdymo nuostatos, susijusios su daugiamete finansine programa, kad būtų patenkinti papildomi ITER projekto finansavimo poreikiai /* KOM/2011/0226 galutinis - 2011/ () */





AIŠKINAMASIS MEMORANDUMAS 1. įvadas Šiuo pasiūlymu pakeičiamas Komisijos 2010 m. liepos 20 d. pasiūlymas dėl Europos Parlamento ir Tarybos sprendimo, kuriuo iš dalies keičiamos 2006 m. gegužės 17 d. Tarpinstitucinio susitarimo dėl biudžetinės drausmės ir patikimo finansų valdymo nuostatos, susijusios su daugiamete finansine programa, kad būtų patenkinti papildomi ITER projekto finansavimo poreikiai[1]. Šiame pasiūlyme atsižvelgiama į iki šiol pasiektą pažangą derybose visų pirma dėl 1A išlaidų kategorijos lėšų perskirstymo masto ir ITER reikiamų 1A išlaidų kategorijos papildomų įsipareigojimų ir mokėjimų asignavimų 2012 ir 2013 m. Juo siekiama padėti biudžeto valdymo institucijai greitai priimti pasiūlymą siekiant užtikrinti ITER projekto sėkmę. Šis pasiūlymas visiškai atitinka 2012 m. biudžeto projektą ir Komisijos pasiūlymą dėl Tarybos sprendimo dėl 2012–2013 m. Europos atominės energijos bendrijos branduolinių mokslinių tyrimų ir mokymo veiklos bendrosios programos[2]. Tarybos galutinis Euratomo bendrosios programos priėmimas priklausys nuo sėkmingos lygiagrečios biudžetinės procedūros skirti papildomų lėšų ITER baigties. 2. 1A išlaidų kategorijos maržų panaudojimas ir perskirstymas 2011 m. neliko jokios 1A išlaidų kategorijos viršutinės išlaidų ribos maržos, o 2012 ir 2013 m. maržos nepakankamos ITER reikalavimams patenkinti ir kartu palikti pakankamas maržas nenumatytiems poreikiams, kaip numatyta 2006 m. gegužės 17 d. Tarpinstitucinio susitarimo dėl biudžetinės drausmės ir patikimo finansų valdymo[3] 13 punkte. Laikydamasi Tarpinstitucinio susitarimo 23 punkto pirmos pastraipos, Komisija išnagrinėjo galimybę perskirstyti 1A išlaidų kategorijoje esančių programų išlaidas, kad būtų galima panaudoti nemažą sumą, vertinant absoliučiąja verte ir naujai suplanuotų išlaidų procentine dalimi, neviršijant nustatytos išlaidų kategorijos viršutinės ribos. Todėl ji siūlo iš Mokslinių tyrimų septintosios bendrosios programos 2012 m. perskirstyti 100 mln. EUR sumą, o 2013 m. – 360 mln. EUR sumą. 3. Perkėlimai iš vienos išlaidų kategorijos į kitą (įsipareigojimų asignavimai) Pagal Tarpinstitucinio susitarimo 23 punkto antrą pastraipą Komisija išnagrinėjo galimybę padidinti vienos išlaidų kategorijos viršutinę ribą ir padidinimą kompensuoti sumažinant kitos išlaidų kategorijos viršutinę ribą. Šiuo metu išlaidų kategorijų, išskyrus 1A išlaidų kategoriją, viršutinių išlaidų ribų maržos 2011–2013 m. yra tokios: || 2011 m. || 2012 m. || 2013 m. 1B išlaidų kat. || 6,4 || 22,1 || 0,4 2 išlaidų kat. || 1 678,8 || 651,6 || 112,8 3A išlaidų kat. || 67,0 || 65,6 || 34,3 3B išlaidų kat. || 0,1 || 15,5 || 25,3 4 išlaidų kat. || 0 || 246,7 || 112,0 5 išlaidų kat. || 243,2 || 472,6 || 521,6 Atsižvelgdama į Tarpinstitucinio susitarimo 13 punktą Komisija mano, kad 1B, 3A ir 3B išlaidų kategorijų viršutinių ribų maržos yra per mažos, kad įnašu iš jų būtų galima padengti papildomus ITER projekto finansavimo poreikius ir kad dėl galimų papildomų poreikių pagal 4 išlaidų kategoriją nesudaromos galimybės sumažinti susijusių išlaidų viršutinę ribą. Kita vertus, 2011 m. 2 ir 5 išlaidų kategorijų maržų dydis leidžia sumažinti atitinkamas išlaidų viršutines ribas, kad būtų galima kompensuoti 2012 ir 2013 m. 1A išlaidų kategorijos reikiamą išlaidų viršutinės ribos padidinimą ITER. Todėl Komisija siūlo 2011 m. sumažinti 2 išlaidų kategorijos viršutinę ribą 650 mln. EUR, o 5 išlaidų kategorijos – 190 mln. EUR, ir padidinti 1A išlaidų kategorijos viršutines išlaidų ribas 650 mln. EUR 2012 m. ir 190 mln. EUR 2013 m. Dėl siūlomo viršutinių išlaidų ribų patikslinimo 2011 m. 2 išlaidų kategorijoje lieka 1 028,8 mln. EUR marža ir 5 išlaidų kategorijoje – 53,2 mln. EUR marža. Komisija įsipareigojo imtis visų tinkamų priemonių, kad užtikrintų, jog būtų laikomasi dėl BŽŪP išlaidų ir jų padengimo priimtų sprendimų, įskaitant susitarimą dėl padėties patikrinimo. 4. mokėjimų asignavimai Tarpinstitucinio susitarimo 23 punkto ketvirtoje pastraipoje numatyta, kad atliekant bet kokią peržiūrą privalu išlaikyti atitinkamą įsipareigojimų ir mokėjimų santykį. Pasiūlymu nekeičiama mokėjimų asignavimų pagal 2007–2013 m. finansinę programą bendroji viršutinė riba ir kartu užtikrinamas tinkamas įsipareigojimų asignavimų vykdymas. 5. Suvestinė lentelė ir išvados Toliau pateiktoje lentelėje apibendrinami siūlomi finansinės programos įsipareigojimų ir mokėjimų asignavimų viršutinių ribų pakeitimai. Sumos nurodomos galiojančiomis kainomis: Atliekant peržiūrą įsipareigojimų ir mokėjimų asignavimų bendrosios viršutinės ribos (nurodytos galiojančiomis kainomis) 2007–2013 m. laikotarpiu išlieka nepakitusios. Toliau pateiktoje lentelėje parodomos peržiūrėtos finansinės programos metinės išlaidų viršutinės ribos, kurias lemia pirmiau nurodyti pokyčiai galiojančiomis kainomis. Oficialus sprendimas dėl Tarpinstitucinio susitarimo nuostatų, susijusių su finansine programa, dalinio pakeitimo turi būti pagrįstas bazine lentele, dėl kurios susitarta Tarpinstituciniame susitarime ir kurioje duomenys pateikiami 2004 m. palyginamosiomis kainomis. Todėl dabartine verte išreikštos sumos turi būti perskaičiuotos pagal 2004 m. kainas, remiantis Tarpinstitucinio susitarimo 16 punktu taikant fiksuotą defliatorių, kuris yra 2 % per metus (žr. toliau pridėtą siūlomo Europos Parlamento ir Tarybos sprendimo priedą). Pasiūlymas EUROPOS PARLAMENTO IR TARYBOS SPRENDIMAS kuriuo iš dalies keičiamos 2006 m. gegužės 17 d. Tarpinstitucinio susitarimo dėl biudžetinės drausmės ir patikimo finansų valdymo nuostatos, susijusios su daugiamete finansine programa, kad būtų patenkinti papildomi ITER projekto finansavimo poreikiai EUROPOS PARLAMENTAS IR EUROPOS SĄJUNGOS TARYBA, atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo[4], ypač į jo 21, 22 ir 23 punktus, atsižvelgdami į Komisijos pasiūlymą, kadangi: (1) 2011 m. ... d. [trišaliame] / [biudžeto taikinimo] susitikime Europos Parlamentas, Taryba ir Komisija susitarė dėl papildomo ITER projekto finansavimo sąlygų. Kad būtų galima suteikti finansavimą, reikia peržiūrėti 2007–2013 m. daugiametę finansinę programą vadovaujantis Tarpinstitucinio susitarimo 21, 22 ir 23 punktais, kad 1A išlaidų kategorijos įsipareigojimų asignavimų viršutinės ribos galiojančiomis kainomis 2012 m. būtų padidintos 650 mln. EUR, o 2013 m. – 190 mln. EUR. (2) 1A išlaidų kategorijos įsipareigojimų asignavimų viršutinių ribų padidinimas 2012–2013 m. bus visiškai kompensuotas sumažinant 2011 m. 2 ir 5 išlaidų kategorijos įsipareigojimų asignavimų viršutinę ribą. (3) Siekiant išlaikyti atitinkamą įsipareigojimų ir mokėjimų santykį, bus patikslintos metinės mokėjimų asignavimų viršutinės ribos. Patikslinimas bus neutralus mokėjimų reikalavimų 2007–2013 m. atžvilgiu. (4) Todėl atitinkamai reikėtų iš dalies pakeisti Tarpinstitucinio susitarimo dėl biudžetinės drausmės ir patikimo finansų valdymo I priedą[5], NUSPRENDĖ: Vienintelis straipsnis Tarpinstitucinio susitarimo dėl biudžetinės drausmės ir patikimo finansų valdymo I priedas pakeičiamas šio sprendimo priedu. Priimta Briuselyje Europos Parlamento vardu Tarybos vardu PRIEDAS [1] COM(2010) 403 galutinis, 2010 7 20. [2] COM(2011) 72 galutinis, 2011 3 7. [3] OL C 139, 2006 6 14, p. 1. [4] OL C 139, 2006 6 14, p. 1. [5] Šiuo tikslu šiame susitarime nurodyti skaičiai perskaičiuojami 2004 m. kainomis.